JohanHeinsen/ENO huggingface dataset:
Viborger Samler, 1849-03-10
Døde. Kjøbenhavn: Toldassistent Jacob Andreas Bagger; Jens Andersen Mammen, 64 Aar; forhenv. Brygger og Brændeviinsbrænder Rasmus Gottfredsen Bødstrup, 67 Aar; Peder Rasmussen, 59 Aar; Karethmagersvend Jens Adolf Torbensen, 24 Aar; Knapmager Kindlers Kone, Sophie Dorothea, f. Bibel, 56 Aar; B. Siegler, 822 Aar; Tjenestepige hos Frøken Falde, Ane Kirstine Withusen. - Assens, Postmester G. A. E. v. Würtzen, forhenv. Ritmester i slesvigske Curasseer-Regiment. - Fredericia, Apotheker, Stadshauptmand og Dannebrogsm. Pierre Honore, 64 Aar. - Mellem=Mølle ved Thisted: Mølleeier Johan Peter Steenstrup, 34 Aar. - Aalborg: Exam. juris Hermann Christian Tilemann, 45 Aar; forhenv. Kæmner M. Møller, 91 Aar. - Sæby. Toldbetjent Simonsens Hustru, Mette Cathrine, 49 Aar. - Ulstrup Præstegaard: Enke efter Sognepræst til Svanninge, Andr. Engberg, Caroline Birgitte, f. Nyholm, 67 Aar.
Viborger Samler, 1849-03-10
Jmorgen prædiker Hr. Pastor Bruun i Domkirken; i Søndresogns Kirke Hr. Pastor Hindberg.
Viborger Samler, 1849-03-10
AVERTISSEMENTS. Med dyb Veemod maae jeg herved sørgeligst bekjendtgjøre for fraværende Slægt og Venner, at min inderlig elskede Mand Anders Erichsen ved Døden berøvedes mig og Mine Torsdagen den 8de Dennes i hans 60de Aar. i næsten 29 Aar var han mig en trofast. virksom og kjerlig Ægtefælle. 7 Børn begræde, med mig Tabet af den Hedengangne, hvoraf 5 ere uforsørgede. Gud skjænke os Trøst og Styrke til at bære denne vor store Sorg! Beklunds Mølle pr. Viborg, den 10de Marts 1849. Susanne Marie Erichsen, fød Leflang.
Viborger Samler, 1849-03-10
At Adgangen til at overvære Borgerrepræsentanter nes Forhandlinger for Fremtiden staaer aaben for Publicum, og at Forhandlingerne i Reglen finde Sted hver Fredag Eftermiddag fra Kl. 6 paa Raadstuen, og saaledes første Gang Fredagen den 16de Dennes, bliver herved bekjendtgjort.
Viborger Samler, 1849-03-10
Viborg Kjøbstads Borgerrepræsentation, den 8de Marts 1849.
Viborger Samler, 1849-03-10
Bekjendtgjørelse. Overeensstemmende med Forordningen 23de September f. A. bekjendtgjøres herved, at ifølge samme er ved den d. 2den og 3die Dennes i Viborg afholdte Extrasession udskrevet følgende Mandskab: A. Jfølge Lodtrækning: Hans Dalsgaard Krabbesholm. Christen Hvass Viborg. Georg Wilhelm Lebel Kjøbenhavn. Theodor Juul Rotterdam. Niels Peter Skov Viborg. Christen Jensen Alstrup Viborg. Johannes Otto Holm Viborg. Jens Nielsen Nykjøbing. Theodor Edvard Didriksen Drammen. Johannes Thygstrup Viborg. Hans Henrik Vestergaard Sall. Hans Juul Gjerulff Kjøbenhavn. Jacob Dyrberg Viborg. Hans Peter Ferdinand Schmidt Kjøbenhavn. Peter Ditlev Petersen Viborg. Hans Didrik Henrik Balschmidt Neumünster. Wilhelm Daniel Christian Foss Nakskov. Jacob Emanuelsen Kjær Viborg. Nicolai Stochholm Rødding. Nicolai Marinus Gjørup Skive. Christen Nielsen Viborg. Niels Kold Skive. Peter Bilgrav Skive. Peder Christian Larsen Horsens. Jacob Christensen Randers. Jens Andreas Hansen Nykjøbing. Clemens Tranum Skaltz. Peder Hauch Kirkebek Viborg. Carl Henrik Øberg Kjøbenhavn. Johan Joseph Vater Viborg. B. Extraordinairt som udeblevne: (Alle uden anmeldt Forfald.)
Viborger Samler, 1849-03-10
Naalemagersvend Martin Conrad Aagaard, født i Odense, indtegnet i Viborg Kjøbstads Liste.
Viborger Samler, 1849-03-10
Sadelmagersvend Hans Peter Mølgaard, født i Ringkjøbing, indtegnet i Viborg Kjøbstads Liste.
Viborger Samler, 1849-03-10
Skomagersvend Carl Wilhelm Eeg, født i Aalborg, indtegnet i Vinge Sogns Liste. Landmand Morten Quistgaard Pedersen, født i Hobro, indtegnet i Grinderslev Sogns Liste.
Viborger Samler, 1849-03-10
Skomagerlærling Ole Pedersen Balling, født i Kjøbenhavn, indtegnet i Viborg Kjøbstads Liste.
Viborger Samler, 1849-03-10
Malersvend Lars Peter Schmidt, født i Randers, indtegnet i Viborg Kjøbstads Liste.
Viborger Samler, 1849-03-10
Sadelmagersvend Janus Møller, født i Holstebro, indtegnet i Viborg Kjøbstads Liste.
Viborger Samler, 1849-03-10
Seminarist Herluf Dalhoff Sørensen, født i Uldum, anmeldt fra Flye Sogn.
Viborger Samler, 1849-03-10
Alt det foranstaaende Mandskab har efter Krigsministeriets Ordre at møde den 20de Dennes i Exerceerskolen i Aalborg. Viborg Stiftamt, den 5te Marts 1849. L. Bretton.
Viborger Samler, 1849-03-10
Udsalg af Manufacturvare.
Viborger Samler, 1849-03-10
Fra Mandagen den 12te Marts, til denne Maaneds Udgang, udsælges mod contant Betaling et stort Parti Manufacturvare, betydeligt under Indkjøbsprisen. Deriblandt fremhæves i Særdeleshed: brede Sirtser fra 12 til 20 Rbsk. Alen, Mouselin de Laine fra 16 til 24 Rbsk. Alen, Kjoletøier, saavel heel som halvuldne, Shawler & Tørklæder, et Parti Baand, & Silkevare m. m. m. - Fremdeles vil blive udsolgt under Indkjøbsprisen en Deel Vestetøier, & Beenklædetøier. Det bemærkes: at Priserne ere bestemte. Viborg, den 8de Marts 1849. D. Philipsen.
Viborger Samler, 1849-03-10
Dampskibsfarten imellem Hjerting og London, vil i Aar tage sin Begyndelse den 15de April, paa hvilken Dag den første Dampbaad bestemt vil møde forat indtage Kreaturer og Vare.
Viborger Samler, 1849-03-10
Jdet jeg bekjendtgjør dette for de ærede Herrer Proprietairer og Landmænd, saavelsom Handlende og andre som maatte ønske Gods afsendt til London, beder jeg disse Herrer behagelig at anmelde Saadant hos mig inden den 1ste April, til hvilken Tid J dtegninger modtages. Hjerting, den 26de Febr. 1849. A. J. Møller, Agent for Dampbaaden. At en Portion, stor 28 s. ugentlig af det ved afdøde Capitain Brams Testamente stiftede Legat for oprindelig 2de Fattige paa det under Asmildkloster forhen hørende Gods er bleven ledig, bekjendtgjøres herved med Opfordring til dem, som maatte ansee sig qvalificerede til at nyde samme, herom inden 3 Uger fra Dato med fornøden Legitimation at henvende sig til Undertegnede paa Asmildkloster Eiers Vegne. Asmildkloster, den 2den Marts 1849. S. S. Bruun.
Viborger Samler, 1849-03-10
Hos Undertegnede staaer endeel Faar med Lam, samt aa rings Faar til Salg. Sønder Tulstrup, den 1ste Marts 1849. P. Gjerulff. Aracs Punsch-Essents, Cognacs Toddy dito, Rom Punsch dito, Rom Toddy dito, &c. &c.
Viborger Samler, 1849-03-10
af Cloetta Mini & Comps Fabrikata kan faaes hos A. W. Sandberg.
Viborger Samler, 1849-03-10
Almanakker for 1849. faaes hos P. C. Kabell. Flere Handelsbetjente, der ikke staae for Udskrivning, søge Emploi, deels strax, deels til Mai. C. Krogh. Fæstemand i Viborg.
Viborger Samler, 1849-03-10
Nogle flinke Karle, kunne strax faae Tjeneste hos A. W. Sandberg.
Viborger Samler, 1849-03-10
En ordentlig og duelig Strømpevæversend, kan strax faae Arbeide hos Christen Olesen, i Pederstrup, Winderslev Sogn.
Viborger Samler, 1849-03-10
En Kleinsmedsvend og en Grovsmedsvend samt 2 Drenge, kunne strax blive antagne hos Jensen, Smedemester og Mechanicus.
Viborger Samler, 1849-03-10
En flint Dreng, som er confirmeret og har Lyst til at lære Smedeprofessionen, kan blive antaget strax eller til Paaske A. Dige, Smed.
Viborger Samler, 1849-03-10
Bekjendtgjørelse. Til Brug for Landetaten vil foreløbig blive at anskaffe til Leverance i Fredericia i indeværende Maaned: 2 a 3000 Ls røget Kjød, 1 a 2000 Ls røget Flesk, 4 a 500 Tdr. Bankebyggryn, 2 a 300 Tdr. gule Kogeærter, 50 a 60 Tdr. Salt, og circa 50,000 Potter 8-Gr. Korn-Brændeviin. Tilbud om Leverance af disse Gienstande, enten i det Hele eller dog i større Partier kunne indsendes i Skrivelser til undertegnede Jntendantur med nøie Opgivelse af Priis og Qvantilet indtil den 17de d. M. Jntendanturen i Nørre-Jylland, Fredericia, den 7de Marts H. Nielsen.
Viborger Samler, 1849-03-10
Bekjendtgjørelse. Under 30te Januar d. A. er fra Søen omtrent 1/2 Miil nordost fra Strandgaarden ved Hals foranstaltet indbjerget et uden Mandskab drivende Slupskib, bygget af Eeg, fortmalet med en hvid Bordt og hvidt Agterspeil, hvorpaa Navnet La Marie de Nieuport, staaer malet med sorte Bogstaver, hvorimod paa begge Sider af Forstavnen findes malet med hvide Bogstaver Nr. 6.
Viborger Samler, 1849-03-10
J Skibet, der var ballastet, fandtes ingen Skibspapirer, men derimod endeel saltede Torsk og et lidet Parti Salt. Ved at bringe dette til offentlig Kundskab, indkaldes Eieren eller Eierne sub poena præclusi et perpetui silentii inden Aar og Dag til for Undertegnede at anmelde og godtgjøre deres Adkomst til bemeldte Skib og Gods. Aalborg Stiftamthuus den 2den Marts 1840. Stemenn. Dette Blads udenlandske Artikel redig af Adjunct Reis, den indenlandske af H. Wissing, og udgives 4 Gange ugentlig fra Sidstes Officin. Bladet meddeler Domme, afsagte ved Landsoverretten i Viborg.
Viborger Samler, 1849-03-12
Viborg Stifts=Tidende. Forsendes med Brevposten i Danmark og Hertugdømmerne. Marts 1849. Mandagen den 12. Nr. 42. 77 Aarg.
Viborger Samler, 1849-03-12
Udenlandske Efterretninger. Frankerig. Paris, den 5te Marts. Regjeringens og Marschal Bugeauds Krig imod de røde Huer paa Frihedstræerne og de offentlige Mindemærker vedbliver, ikke uden hyppig Modstand fra Folkets og de juridiske Auctoriteters Side. Californismen er i Begreb med at dethronisere Communismen, skrive franske Blade. Socialister og Communister drage bort for at californiseres d. c. for at blive rige, og deres Hærførere stirre modløse paa de bortdragende Skarer, som ved deres Ankomst til det nye Guld land ville finde, at Guldvaskningen ikke stedse giver et rigt Udbytte. Dog man trøster sig med de nye Miner i Algerien og de Guldlagere, der nu ogsaa skulle være fundne i Canada.
Viborger Samler, 1849-03-12
Kongeriget Belgien. Brüssel, den 6te Marts Journalen Independance leverer Texten til en af den danske Regjering til dens Agenter i Udlandet adresseret Circularnote om Opsigelsen af Malmøerconventionen. Den lyder tilsyneladende meget fredelig, men motiverer derhos Opsigelsen ved den Omstændighed, at Hertugdømmerne Slesvig og Holsten sukke under et oprørsk Parties Aag og at navnlig den danske Befolkning i Slesvig opløfter et Klageskrig, for hvilket Kongen ei kan lukke sit Øre. - En Forlængelse af en saadan Vaabenstilstand vilde kun befæste Anarchiet. Kongen er iøvrigt langt fra at ville Krigen; meget mere ønsker han, at Fredsunderhandlingerne maae aabnes snart; disse ville ingenlunde præjudiceres ved Vaabenstilstandens Opsigelse.
Viborger Samler, 1849-03-12
Jtalien. Fra Gacta meldes, at Storhertugen af Toscana er ombord paa et Dampskib ankommen til denne Havn. Ferrara skal tilbageerobres, det koste hvad det vil Romerske og toscanske Frivillige skulle indtage Ferrara med Storm. Jngen Østerriger skal skaanes.
Viborger Samler, 1849-03-12
Augsb. Allg. Zeit. melder fra Neapel (den 18de Febr.),at den af Kong Ferdinand den Anden til Olmuz sendte General Sabatelli, hvem det er overdraget at gjenoprette de gesandtskabelige Forhold imellem Østerrig og Neapel, skal udstrække sin Reise til St. Petersborg. (Efter Rygtet skal den russiske Ges. i Constantinopel have forlangt fri Gjennemgang for en russisk Flaade, men Divanet har negtet Gjennemsarten. Der tilføies, at den russiske Gesandt har repliceret, at Rusland vilde vide at bane sig med Magt Veien igjennem Stræderne.) Ved Rieti staae 14000 Neapolitanere, der paa første Vink ville rykke indi Kirkestaten.
Viborger Samler, 1849-03-12
Keiserdommet Østerrig. Paa Rigsdagen i Kremsier den 3die Marts udtalte den Deputerede Schuselkasig saaledes: "Kunne vi længere skjænke det nu bestaaende Ministerium vor Tillid, Vort Cabinet hylder en Hævnens Politik imod Wien og Wienerne, imod Folket, der vovede at reise sig imod Absolutismen, og maaskee ned skydes i dette Øieblik en politisk Domfældt paa Glaciet i Wien, Østerrig regieres ikke; det terroriseres. Man nøies ikke med at forfølge Medlemmerne af den academiske Legion, endog Kjolerne af den academiske Legion forfølges. Faderen maa vidne imod sin Søn, Tjenestepigen imod sin Madmoder, og Borgerne slæbes om Natten ud af deres Senge. Ministeriet truer de Embedsmænd, der vove at være af anden Mening end den befalede. Nationaliteternes Ligeberettigelse har allerede Jntet mere at betyde; den Ene gjøres til Træl efter den Anden, Hvilken Løn erholde vel Croaterne, som ved deres Blod opretholdt Thronen, J Tyrol slæbes for Retten Enhver, der vover at tale om at adskille de tydske og italienske Kredse. J Galizien foretager man en ny Deeling af Polen, og den ministerielle Politik fører til en uundgaaelig Borgerkrig. Det kalder man ruthenisk eller russinisk Politik, det er russik Politik. Wien, der ved en ærlig Politik vilde være sikkret for Afgrunden den 6te Octbr., ydmyges og svækkes daglig mere; det styrtes i Armodens Afgrund. – Jstedet for et folkeligt Ministerium, saaledes som der lovedes Natten til den 6te Octbr. – fjernede Keiseren sig; – vi fik dette Ministerium. Paa Grund af sit Program hilsedes det med Jubel; man betroede det 80 Mill.; efter nogle Uger har det mistet hele Landets Tillid. Ministeriets Politik har bragt det dertil, at Keiserstaten Østerrig er nedsjunken til Ruslands Client. J Jtalien staae vi - trods Strømme af Blod trods uhyre paa Krigens Førelse anvendte Summer atter ved Begyndelsen. Og med hvilket Navn skulle vi benævne Politiken imod Tydskland, Det er en snedig, i gammel Stiil diplomatisk Politik, der forkastes af alle Sider i denne Forsamling; den er imod Slaverne ligesaavelsom imod Tydskerne. - Dette Ministerium vil ikke opnaae andet Eftermæle, end det, at det har ødelagt Østerrig." – Tordnende Bifald fulgte efter denne Tale, Raabene afbrødes kun ved Huien og Mishagsyttringer fra Centret. Det lykkedes imidlertid Finantsminister Kraus at forsvare Cabinettet. Man mener, at Præsidenten for Nationalforsamlingen, Smolka, vil foreslaae Mødernes Udsættelse i en Uge, for at det af Commiteen fuldendte Constitutionsudkast kan blive discuteret Afdelingerne.
Viborger Samler, 1849-03-12
Kongeriget Preussen. Berlin, den 7de Marts. Det første Kammers Adresse er eenstemmig antagen; den er, siger en Corresp., kun en Gjenlyd af Throntalen. Det hedder i denne Adresse: "J Forsikkringen om de uforstyrrede venskabelige Forhold, der finde Sted imellem Deres Maj. Regjering og de udenlandske Stater, hilse vi med Glæde en Garanti for Opretholdelsen af den europæiske Fred. J disse Forholde ville, som vi haabe, og saa nu, ihvorvel Kronen Danmark uventet har opsagt den imellem samme og Tydsklands provisoriske Centralmagt sluttede Vaabenstilstand, findes Midler til uden Skade for Tydsklands Ære og Jnteresser, at udjævne de truende Misforstaaelser og Forviklinger.
Viborger Samler, 1849-03-12
Flere Qvarterer i Berlin have i de sidste Dage udviklet en overordentlig djærv Virksomhed for Jstandkomsten af Festen den 18de Marts. En forenet Organisationsplan er vedtagen. Bataillonsviis skulle Forberedelserne til Festen foretages i hele Staden, paa samme Maade, som de democratiske Valg organiseredes. – Det Militaire har maattet rense Pladsen Dönhoff, hvor den 6te Marts, ligefra den tidlige Morgenstund, flere Menneske hobe havde opstillet sig ligeoverfor Indgangen til det andet Kammer. Commandanturen har derfor paa ny maattet befale Patrouilletjenesten. Ved en af Stadens østlige Porte var det meget nær kommet til Haandgribeligheder, imellem Portvagten og en Skare af den saakaldte Arbeider= eller Haandværker-Union, som drog ud af Staden, under Trommehvirvler for at erercere. Ved denne Leilighed skulle 6 Trommer være beslaglagte af Militairet.
Viborger Samler, 1849-03-12
Med de utilfredse Arbeidere have flere hundrede Maskin byggere forenet sig.
Viborger Samler, 1849-03-12
Fra Westphalen meldes at efter Rygtet skal det 7de Armeecorps gjøres mobilt. Som nærmeste Grund anføres Vaabenstilstandens Opsigelse fra dansk Side.
Viborger Samler, 1849-03-12
Man taler i Berlin meget om en Note fra Under statssecretair Bassermann i Frankfurt til den preussiske Minister Manteuffel i hvilken Note meldes, at det republicanske Parti i Tydskland tilsigter den 18de og 20de Marts - under Masken af en Høitideligholdelse af Martsrevolutionen - en Opstand en masse. Man mener, at den omtalte Fest vil maaskee paa Grund heraf blive forbudt overalt i Tydskland.
Viborger Samler, 1849-03-12
Af tilforladelig Kilde kunne vi, siger O. P. A. Zeit., meddele at den østerrigske Befuldmægtigede har af sin Regjering erholdt en Note af følgende Jndhold: "Den østerrigske Regjering kan ikke udtale sig om den tilkommende Rigsregjerings Rettigheder og bemyndigelser, førend den veed, hvorledes denne Rigsregjering vil blive sammensat. Den erklærer sig herved for en Regjering af 7 Medlemmer med 9 Stemmer. Angaaende dette Anliggende vil Østerrig sætte sig i Forbindelse med andre Staters Befuldmægtigede og senere indberette Resultatet. Derefter vilde man yttre sig og Regjeringens Competence og tilstille Rigsministeriet en officiel Erklæring. En skjændig Tumult har fundet Sted i Salinen ved Ord, i Nærheden af Aschaffenburg. Tumultanterne havde til Hensigt at udplyndre Salinen, og for at kunne realisere denne Plan, i Forveien stikke Kasernen i Brand. De 40 i Ord stationerede Soldater forsvarede sig med Tapperhed, men maatte omsider trække sig tilbage. for Overmagten - 800 Md. i Tallet – hvoriblandt mange Bønder fra Kurhessen. Tropperne have i Kampen mistet 3, Oprørerne 15 Mand. Rigstropper - Jnfanteri og Cavalleri – ere senere afsendte til Aschaffenburg.
Viborger Samler, 1849-03-12
Af de med den idag først efter Middag ankomne Hamborgerpost medbragte Efterretninger udhæves, at hvad man allerede i længere Tid har ventet i Wien nu er indtruffet. Wien, den 7de Marts. Keiseren har i dette Øieblik ladet proclamere en octroyeret Forfatning for hele det østerrigske Monarchi. Rigsdagen i Kremsier er opløst. Fra Ungarn haves ingen nyere Efterretninger, saaat Rygterne og Kossuths Underkastelse og om Windischgrags Jndmarsch i Debreczin vel ere usande. Man vil endog vide med Sikkerhed, at man er misfornøiet med Fyrstens Langsomhed, og der tales om at udnævne en anden General til Overbefalingsmand. Efterskrift, Kl. 4 om Eftermiddagen. Stemningen i Wien er gunstig. Staden skal frivillig illumineres i Aften. Af sikker Kilde erfares, at 3 Kremsierdeputerede Violand, Fister og Kudlich ere arresterede; de skulle transporteres til Wien fra Kremster.
Viborger Samler, 1849-03-12
Der er tilstillet de preussiske Kamre et Memorandum, fra Ministeriet om Nødvendigheden af Beleiringsstandens Vedvaren i Berlin.
Viborger Samler, 1849-03-12
J hele den preussiske Armee skal istedet for det hvide Lædertøi sort indføres, ligesom og sorte Hjelme skulle afløse de blanke, for at Tropperne for Fremtiden ikke skulle markeres for meget ligeoverfor Fjenden. Brugen af de blanke Hjelme har i den sidste danske Krig havt sørgelige Følger. D. Ref, melder fra Dresden, at 6000 sachsiske Tropper skulle holde sig marschfærdige til Slesvig.
Viborger Samler, 1849-03-12
De nyeste Poster fra England og Frankerig af 7de Marts manglede i Hamborg den 9de Marts om Aftenen.
Viborger Samler, 1849-03-12
Jndenlandske Efterretninger. Rigsforsamlingen. Discussionen om Kammersystem, og Valget er vel i Fredags ikke ført synderlig langt frem, forsaavidt, som den kun har dreiet sig om det første Minoritetsforslag (Et Kammer med almindelig Valgret), men alligevel turde den have bidraget ikke lidet til at forkorte den endnu tilbagestaaende Forhandling, idet en Deel Medlemmer, navnlig af Bondestanden, udtalte sig om samtlige foreliggende Minoritetsvota eller om Sagen i det Hele, og altsaa maa antages ikke at agte at tage videre Deel i den paafølgende Debat. Men herved viste det sig rigtignok, at den valgte Forretningsmaade, at foretage det ene Minoritetsvotum efter det andet, ikke strængt lader sig overholde, og en anden Følge var, at det egentlig foreliggende Spørgsmaal: eet eller to Kamre, blev forholdsviis lidet drøftet, og snarere forekom episodisk i Debatten end udgjorde dens Hovedgjenstand. Blandt dem, der udtalte sig for to Kamre, nævne vi, Mynster, Schiern og Hage; for eet Kammer udtalte sig blandt flere B. Christensen og J. A. Hansen. Zeuthen fremkom med en lille bitter bemærkning om Overgivelse paa Naade og Unaade til Massen, og A. Ussing holdt en Formaningstale til Forsamlingen om at holde Lidenskaberne borte og blot lade den sunde Fornuft bestemme Afgjørelsen, hvornæst han, for at vise sin egen Redebonhed til at bøie sig under samme, erklærede sig villig til at gaae over til Eetkammersystemet og til desangaaende at raadslaae med Larsen, der har stillet et Forslag i denne Retning, hvilket som 2det Minoritetsvotum vil forekomme i næste Møde. Dette holdes paa Mandag. (Forl.) Som vi erfare, agter Hans Majestæt, forinden Allerhøistsamme afgaaer til Hæren, den 20de De, at holde en Mønstring over Flaaden, som til den Tid fuldstændig vil have lagt ud. En Dag eller to derefter skal den afgaae til sine respective Stationssteder, for den 26de Marts at kunne være rede til at paabegynde Blokaden. (Flp.)
Viborger Samler, 1849-03-12
Sverrigs Konge, der har besluttet at samle tvende Troppeleire syden i Landet, skal ved alvorlige Noter i den sidste Tid have tilkjendegivet det preussiske Cabinet, at han under et fornyet Angreb paa Danmark vil gjøre fælles Sag med dette. (Dvk.)
Viborger Samler, 1849-03-12
Conferentsraad Treschow og Hr. Hoepfner bleve ved den sidste Lever hos Dronningen af England af Grev Reventlov forestillede for Hs. Maj. Dronningen. (Bl. T.)
Viborger Samler, 1849-03-12
En engelsk Coureer ankom i Fredags til Kbhvn, med Dampskibet "Obotrit", efter Forlydende med et Forlangende om Vaabenstilstandens Forlængelse, men som Regjeringen, hvad vi haabe, ikke vil gaae ind paa. (Fp.) Dampskibet "Slesvig afgik i Fredags Aftes fra Kbhn. til Fredericia, bugserende Barkskibet "Gammelholm, ladet med Tømmer. – Dampskibet "Hekla afgik samme Dags Efterm. fra Kbhn. til Sønderborg med Militair, hvilket ogsaa var Tilfældet næste Dags Formiddag med Dampskibet "Ophelig."
Viborger Samler, 1849-03-12
Times af 28de Febr. meddeler Følgende fra St. Thomas. Den nye Generalgouverneur paa de danske Øer, General Hansen, i Forening med de extraordinaire Commissairer, skulle til at foretage Sagen mod Lederne af det sidste Oprør paa St. Croix, og Rygtet gik, at man havde fundet Papirer, som beviiste, at den sidste Generalgouverneur, v. Scholten, var Hovedmand og Leder for det sidste Oprør, som endte med Slavebefolkningens Frihed. Tropperne fra Puerto Rico vare blevne førte tilbage fra St. Croix, efterat have kostet Øen 1/2 Million Dollars, i deres Sted var der ankommet 400 danske Jnfanterister og 50 Cavallerister, som vare fordeelte omkring paa Øerne. (Denne Meddelelse om Scholtens Andeel i Oprøret trænger naturligviis til Bekræftelse. Den samme Post, der har bragt Efterretningen til England, vil sandsynligviis ogsaa til Kbhvn, have bragt Efterretninger, skjøndt vi Jntet vide derom.)(Forl.)
Viborger Samler, 1849-03-12
Under de hidtil bestaaende Forhold har, ved Administrationen af Domainegodserne, navnlig af den Deel af disse, der bestaaer af samlet Fæstegods, været fulgt den Regel, at Tilladelse for tiltrædende Huusfæstere til at opføre nye Bygninger paa Fæstegrund blev betinget af, at de Bygninger, der saaledes opførtes, bleve Godsets Eiendom, medens derimod Fæsteren, for sin og Hustrues Fæste tid, fritoges for at udrede Huusafgivt og tillige indrømmedes noget Afslag i Jndfæstning. Denne Regel har Jndenrigsministeriet, i Anledning af nogle paa Odsherreds- og Frederiksgave Godser opstaaede Spørgsmaal, fundet Betænkelighed ved at gjennemføre i de Tilfælde, hvor en Mand kun attraaer en Byggeplads, ialtfald med et lidet Areal som Haveplads, for derpaa at etablere et saakaldet jordløst Huus til Bolig for sig og Familie; hvorimod det, naar iøvrigt Jntet er til Hinder for slige Huses Establering, er blevet anseet hensigtsmæssigt, at der under saadanne Omstændigheder tilbydes Arvefæste imod en aarlig Grundafgivt og en lempelig Kjøbesum for Arealet, men med Forpligtelse for Tiltræderen til at opføre Bygning paa Pladsen, hvilken Bygning da tilligemed Grunden bliver hans Eiendom. (Dep. Tid.)
Viborger Samler, 1849-03-12
Altona, den 8de Marts. Der forsikkres med Bestemthed, at en Forlængelse af Vaabenstilstanden allerede er afsluttet, og at den i disse Dage vil blive bekjendtgjort. (?)
Viborger Samler, 1849-03-12
En Bekjendtgjørelse fra Fælledsregjeringen i Hertugdømmerne erklærer, at de hjempermitterede danske Soldater hverken nu, eller i Tilfælde af Krig skulle tvinges tilat gjøre Tjeneste i den slesv. holst. Hær, men at de derimod uden Skaansel ville lide den lovbefalede Straf, dersom de træffes i Kampen imod deres Fædreland.